Fuqarolik va migratsiya sohasida davlat xizmatlarini ko‘rsatish tizimi takomillashtirilishi munosabati bilan O‘zbekiston Respublikasi Prezidentining ayrim hujjatlariga o‘zgartirish va qo‘shimchalar kiritish to‘g‘risida

Fuqarolik va migratsiya sohasida davlat xizmatlarini ko‘rsatish tizimini takomillashtirish bo‘yicha ishlarni izchil davom ettirish maqsadida, shuningdek, O‘zbekiston Respublikasi Prezidentining 2020-yil 22-apreldagi “Doimiy propiska qilish hamda turgan joyi bo‘yicha hisobga olish tartibini isloh qilish chora-tadbirlari to‘g‘risida”gi PF-5984-son, 2020-yil 22-sentabrdagi “O‘zbekiston Respublikasida identifikatsiya ID-kartalarni joriy etish chora-tadbirlari to‘g‘risida”gi PF-6065-son farmonlariga hamda 2020-yil 22-oktabrdagi “Favqulodda vaziyatlardan jabr ko‘rgan fuqarolarni ijtimoiy himoya qilishning qo‘shimcha choralari to‘g‘risida”gi PQ-4871-son qaroriga muvofiq:
 1. Fuqarolik va migratsiya sohasida davlat xizmatlarini ko‘rsatish jarayonida fuqarolardan ortiqcha hujjatlarni talab qilish amaliyotini bartaraf etish maqsadida 2022-yil 1-dekabrdan boshlab:
 fuqarolarning familiyasi, ismi, otasining ismi, millati, tug‘ilgan sanasi o‘zgarganligi yoki yozuvlarda noaniqliklar aniqlanganligi munosabati bilan yangi identifikatsiyalovchi ID-kartani rasmiylashtirishda ushbu holatlarni tasdiqlovchi hujjatlarni taqdim etish talabi bekor qilingan holda mazkur holatlarni elektron tizim orqali tekshirish;
 jinoiy jazoni o‘tab chiqqan fuqarolarga yangi identifikatsiyalovchi ID-kartani rasmiylashtirishda ushbu holatni tasdiqlovchi hujjatlarni elektron tizim orqali olish tartibi joriy etilsin.
 Ichki ishlar vazirligi (P. Bobojonov) Adliya vazirligi (R. Davletov) hamda boshqa manfaatdor vazirlik va idoralar bilan birgalikda uch oy muddatda ushbu bandda nazarda tutilgan chora-tadbirlar amalga oshirilishini ta’minlash choralarini ko‘rsin.
 2. Adliya vazirligi (R. Davletov) Ichki ishlar vazirligi (P. Bobojonov) hamda Axborot texnologiyalari va kommunikatsiyalarini rivojlantirish vazirligi (Sh. Shermatov) bilan birgalikda uch oy muddatda fuqarolik holatlari dalolatnomalariga o‘zgartirishlar kiritilishi oqibatida identifikatsiyalovchi ID-kartani qayta rasmiylashtirish bilan bog‘liq davlat xizmati ariza yuborish talab etilmasdan, kompozit tarzida ko‘rsatilishi yuzasidan taklif kiritsin.
 3. O‘zbekiston Respublikasi Prezidentining ayrim hujjatlariga o‘zgartirish va qo‘shimchalar ilovaga muvofiq kiritilsin.
 4. Mazkur Farmonning ijrosini nazorat qilish O‘zbekiston Respublikasining Bosh vaziri A.N. Aripov va O‘zbekiston Respublikasi Prezidenti maslahatchisi B.D. Islamov zimmasiga yuklansin.
 1. O‘zbekiston Respublikasi Prezidentining 1999-yil 26-fevraldagi “O‘zbekiston Respublikasida pasport tizimini takomillashtirish to‘g‘risida”gi PF-2240-son Farmonida:
 a) 1-bandning ikkinchi xatboshisi chiqarib tashlansin;
 b) 2-band quyidagi tahrirda bayon etilsin:
 “2. Chet el fuqarosi va fuqaroligi bo‘lmagan shaxsning O‘zbekiston Respublikasida yashash guvohnomasi to‘g‘risida Nizom 2-ilovaga muvofiq tasdiqlansin”;
 v) 3-band o‘z kuchini yo‘qotgan deb hisoblansin;
 g) 2-ilovaning matni quyidagi tahrirda bayon etilsin:
 1. Ushbu Nizom chet el fuqarosi va fuqaroligi bo‘lmagan shaxsning O‘zbekiston Respublikasida yashash guvohnomasidan (keyingi o‘rinlarda — yashash guvohnomasi) foydalanish tartibini belgilaydi.
 2. Yashash guvohnomasi unda ko‘rsatilgan amal qilish muddati tugagunga qadar, 60 yoshga to‘lgandan keyin olingan yashash guvohnomasi esa 2030-yil 31-dekabrgacha chet el fuqarosi va fuqaroligi bo‘lmagan shaxsning identifikatsiyalovchi ID-kartasi (keyingi o‘rinlarda — ID-karta) bilan bir qatorda chet el fuqarosi va fuqaroligi bo‘lmagan shaxsning O‘zbekiston Respublikasida doimiy yashash huquqini tasdiqlovchi hujjat hisoblanadi.
 O‘zbekiston Respublikasi hududida doimiy yashab turgan, O‘zbekiston Respublikasining fuqarosi bo‘lmagan va o‘zining chet el fuqaroligiga mansubligiga doir dalilga ega bo‘lmagan shaxs uchun yashash guvohnomasi qo‘shimcha ravishda uning shaxsini tasdiqlovchi hamda fuqaroligi bo‘lmagan shaxsning huquqiy maqomini belgilab beruvchi hujjat hisoblanadi. Yashash guvohnomasi O‘zbekiston Respublikasi doirasida haqiqiydir.
 3. Yashash guvohnomasi ichki ishlar organlari tomonidan davlat, rus, ingliz tillarida to‘ldirilgan hamda unga quyidagi ma’lumotlar kiritilgan:
 familiyasi, ismi, otasining ismi;
 tug‘ilgan yili, kuni, oyi;
 tug‘ilgan joyi;
 millati;
 O‘zbekiston Respublikasiga kelgan kunidagi fuqaroligi;
 oilaviy ahvoli;
 O‘zbekiston Respublikasiga kelgan kuni;
 kelishdan maqsad;
 yashash guvohnomasi kim tomonidan va qachon berilgan;
 yashash guvohnomasi qanday hujjatlarga asoslanib berilgan;
 yashash guvohnomasining amal qilish muddati va amal qilish muddatining uzaytirilganligi;
 voyaga yetmagan farzandlari haqida;
 doimiy yashash yoki vaqtincha turgan joyi bo‘yicha hisobga olinganligi haqida;
 alohida belgilar (qon guruhi, rezus mansubligi (faktori) va boshqalar);
 O‘zbekiston Respublikasida yashash guvohnomasiga eslatma.
 4. Jismoniy shaxsning shaxsiy identifikatsiya raqamini olish uchun jismoniy shaxs yashash joyidagi ichki ishlar organlarining migratsiya va fuqarolikni rasmiylashtirish bo‘limiga murojaat qilishi kerak.
 Shaxsning roziligi bilan yashash guvohnomasida sog‘liqni saqlash muassasasi tomonidan yashash guvohnomasi egasining qon guruhi va rezus mansubligi (faktori) to‘g‘risidagi belgilar qo‘yiladi.
 Yashash guvohnomasiga ushbu Nizomda nazarda tutilmagan yozuvlarni kiritish taqiqlanadi.
 5. Yashash guvohnomalarida kattaligi 35x45 millimetrli qora-oq yoki rangli fotosuratlar, hujjat egasining va uni bergan mas’ul shaxsning imzolari bo‘lishi lozim.
 6. Yashash guvohnomasi quyidagi hollarda ID-kartaga almashtiriladi:
 familiyasi, ismi, otasining ismi, tug‘ilgan yili va millati o‘zgarganida;
 yashash guvohnomasining amal qilish muddati tugaganida; 
 yashash guvohnomasidagi yozuvlarda noaniqliklar va xatolar mavjudligi aniqlanganida; 
 yashash guvohnomasi blankasi yaroqsiz holga kelganida; 
 yashash guvohnomasi yo‘qotib qo‘yilganida.
 Chet el fuqarolari va fuqaroligi bo‘lmagan shaxslar yashash guvohnomasi amal qilish muddati tugagandan so‘ng yoki familiyasi, ismi, otasining ismi, tug‘ilgan yili va millati o‘zgargandan so‘ng yashash guvohnomasi bir oy muddatda ID-kartaga almashtirishi lozim.
 7. Yashash guvohnomasi yo‘qotilganda, chet el fuqarosi va fuqaroligi bo‘lmagan shaxs u yo‘qotilgan joydagi ichki ishlar organiga darhol ma’lum qilishi shart.
 Bunday hollarda ichki ishlar organi chet el fuqarosi va fuqaroligi bo‘lmagan shaxsga qonun hujjatlarida belgilangan tartibda va muddatlarda yangi ID-karta rasmiylashtirib beradi.
 8. Chet el fuqarosi va fuqaroligi bo‘lmagan shaxs uchun yashash guvohnomalari, shuningdek fuqaroligi bo‘lmagan shaxs guvohnomasi quyidagi hollarda o‘z kuchini yo‘qotadi:
 chet el fuqarosi doimiy yashash uchun chet elga ketganida;
 fuqaroligi bo‘lmagan shaxs chet elga ketganida — fuqaroligi bo‘lmagan shaxs guvohnomasining amal qilish muddatini uzrli sabablarsiz uzaytirmagan yoki fuqaroligi bo‘lmagan shaxs guvohnomasining amal qilish muddatini uzaytirishdan voz kechgan hollarda;
 chet el fuqarosi O‘zbekiston Respublikasi fuqaroligini qabul qilganida yoki o‘z mamlakati fuqaroligidan chiqqanida;
 fuqaroligi bo‘lmagan shaxs O‘zbekiston Respublikasi yoki chet el fuqaroligini qabul qilganida;
 yashash guvohnomasini yoki fuqaroligi bo‘lmagan shaxs guvohnomasini olish uchun yolg‘on ma’lumotlar yoxud soxta hujjatlar taqdim qilinganda.
 9. Chet el fuqarosi yoki fuqaroligi bo‘lmagan shaxs vafot etgan hollarda yashash guvohnomalari mavjud bo‘lgan taqdirda eksterritorial tamoyil asosida istalgan fuqarolik holati dalolatnomalarini yozish organlariga, chet davlatlarda esa — O‘zbekiston Respublikasining diplomatik vakolatxonalari yoki konsullik muassasalariga topshiriladi, ular guvohnomani o‘lim ro‘yxatga olingandan keyin doimiy yashash joyi bo‘yicha ro‘yxatga olish joyidagi ichki ishlar organlariga yuboradi.
 10. Hibsga olingan yoki ozodlikdan mahrum etishga hukm qilingan shaxsning yashash guvohnomasi tergovga qadar tekshiruv, surishtiruv, tergov organlari yoki sud tomonidan olib qo‘yiladi. Agar shaxs sudning hukmi bilan ozodlikdan mahrum etilsa, uning yashash guvohnomasi O‘zbekiston Respublikasi Ichki ishlar vazirligi Jazoni ijro etish departamentiga yuboriladi.
 Shaxs hibsdan ozod qilinganda yoki jazoni ijro etish muassasasidan ozod etilganida, unga yashash guvohnomasi tergovga qadar tekshiruv, surishtiruv, tergov organlari, sud yoxud jazoni ijro etish muassasasining ma’muriyati tomonidan qaytariladi.
 11. Yashash guvohnomasi o‘g‘irlangan hollarda bu haqidagi arizalar jinoyat sodir etilgan joydagi yoki shaxsning yashash joyidagi hududiy ichki ishlar organlarining navbatchilik qismlari xodimlari tomonidan qabul qilinadi. Bunday arizalar qabul qilinganligi haqida shaxslarga ma’lumotnomalar beriladi va ular javobgarlikka tortilmaydi.
 Jazoni ijro etish muassasasida jazoni o‘tab chiqqan, tabiiy va texnogen xususiyatli favqulodda vaziyatlar, shu jumladan maishiy tusdagi ofatlar (turar joylarning yoki yashash uchun mo‘ljallanmagan joylarning yong‘ini, qulashi, transport vositalarining yonishi) yuz berganligi oqibatida yashash guvohnomasi yo‘qolganligi yoki yaroqsiz holga kelganligi to‘g‘risida ariza bilan murojaat etgan shaxslar ham javobgarlikka tortilmaydi.
 Bunda, jazoni ijro etish muassasasida jazoni o‘tab chiqqan shaxs bu holatni tasdiqlovchi tegishli hujjatni arizaga ilova qiladi, tabiiy va texnogen xususiyatli favqulodda vaziyatlar, shu jumladan maishiy tusdagi ofatlar (turar joylarning yoki yashash uchun mo‘ljallanmagan joylarning yong‘ini, qulashi, transport vositalarining yonishi) yuz berganligi holatini tasdiqlash zarurati bo‘lganda, ichki ishlar organlarining migratsiya va fuqarolikni rasmiylashtirish bo‘limlari tomonidan so‘rov asosida qonunchilikda belgilangan vakolatli idoralardan ma’lumotnoma olinadi.
 12. Topib olingan yashash guvohnomasi ichki ishlar organlariga topshirilishi lozim.
 13. Yashash guvohnomasini olib qo‘yish man etiladi (O‘zbekiston Respublikasining qonunchilik hujjatlarida nazarda tutilgan hollar bundan mustasno), shuningdek, garovga olib turish va boshqa shaxsga berish taqiqlanadi.
 14. Chet el fuqarosi va fuqaroligi bo‘lmagan shaxs yashash guvohnomasini ehtiyot qilishlari shart.
 15. Chet el fuqarolari va fuqaroligi bo‘lmagan shaxslar ushbu Nizomning talablarini buzganliklari uchun qonunchilik hujjatlariga muvofiq javob beradilar.
 16. Ushbu Nizomning bajarilishi ichki ishlar organlari va mahalliy ijro etuvchi hokimiyat organlari tomonidan nazorat qilinadi”.
 2. O‘zbekiston Respublikasi Prezidentining 2011-yil 5-yanvardagi “O‘zbekiston Respublikasida pasport tizimini takomillashtirishga doir qo‘shimcha chora-tadbirlar to‘g‘risida”gi PF-4262-son Farmonida:
 a) 1-bandning ikkinchi xatboshisi quyidagi tahrirda bayon etilsin:
 “O‘zbekiston Respublikasi fuqarosining biometrik pasporti to‘g‘risidagi nizom 1-ilovaga muvofiq”;
 b) 1-ilovaning matni quyidagi tahrirda bayon etilsin:
 1. Ushbu Nizom O‘zbekiston Respublikasi fuqarosining biometrik pasportidan foydalanish tartibini belgilaydi.
 2. Ushbu Nizomda quyidagi asosiy tushunchalardan foydalaniladi:
 O‘zbekiston Respublikasi fuqarosining biometrik pasporti (keyingi o‘rinlarda — pasport) — O‘zbekiston Respublikasining fuqaroligini va egasining shaxsini O‘zbekiston Respublikasi hududida tasdiqlovchi, pasport egasining shaxsiy biografik ma’lumotlari va biometrik parametrlari kiritilgan elektron tashuvchi qurilma (chip)ga ega bo‘lgan hujjat;
 personallashtirish — pasport egasining biografik ma’lumotlarini va biometrik parametrlarini pasport blankasiga kiritish;
 verifikatsiya — pasportga kiritilgan biometrik parametrlarning pasport egasining biometrik parametrlari bilan mosligini mashina yordamida tekshirish;
 xorijda doimiy yashaydigan O‘zbekiston Respublikasi fuqarolari — O‘zbekiston Respublikasidagi doimiy yashash joyidan ro‘yxatdan chiqib, xorijga doimiy yashashga chiqish uchun belgilangan tartibda ruxsatnoma rasmiylashtirgan O‘zbekiston Respublikasi fuqarolari;
 xorijda vaqtincha bo‘ladigan O‘zbekiston Respublikasi fuqarolari — O‘zbekiston Respublikasida doimiy yashaydigan, xorijga chiqib, vaqtincha u erda bo‘ladigan O‘zbekiston Respublikasi fuqarolari;
 konsullik muassasasi — O‘zbekiston Respublikasi diplomatik vakolatxonasining konsullik bo‘limi, O‘zbekiston Respublikasining xorijiy davlatda ta’sis etiladigan bosh konsulxonasi, konsulxonasi, vitse-konsulxonasi va konsullik agentligi;
 konsullik ro‘yxati — tegishli konsullik okrugi hududiga kelgan O‘zbekiston Respublikasi fuqarolarini xorijdagi O‘zbekiston Respublikasining konsullik muassasalari qoshida belgilangan tartibda qayddan o‘tkazish;
 doimiy konsullik ro‘yxati — doimiy yashash uchun xorijga chiqish ruxsatnomasi belgilangan tartibda rasmiylashtirilgan, O‘zbekiston Respublikasining xorijdagi konsullik muassasasi konsullik okrugi hududida doimiy yashayotgan O‘zbekiston Respublikasi fuqarolarini qayddan o‘tkazish;
 vaqtincha konsullik ro‘yxati — O‘zbekiston Respublikasida doimiy yashaydigan, xorijda vaqtincha bo‘ladigan, xorijga vaqtincha chiqish ruxsatnomasini belgilangan tartibda rasmiylashtirgan O‘zbekiston Respublikasi fuqarolarini xorijdagi O‘zbekiston Respublikasi konsullik muassasalari tomonidan qayddan o‘tkazish;
 konsullik okrugi — konsullik muassasasiga konsullik vazifalarini bajarish uchun biriktirilgan bir yoki bir necha davlat hududi;
 ma’lumotlarni yig‘ish punkti — pasport olish uchun murojaat qilgan fuqarolarning biografik ma’lumotlarini va biometrik parametrlarini jamlash, ushbu ma’lumotlarni O‘zbekiston Respublikasi Vazirlar Mahkamasi huzuridagi Davlat personallashtirish markaziga (keyingi o‘rinlarda — DPM) topshirish hamda fuqarolarga biometrik parametrlarga ega pasportlar berish bo‘yicha vazifalarni bajaruvchi ichki ishlar organlarining migratsiya va fuqarolikni rasmiylashtirish bo‘linmalari.
 3. Pasport u berilgan kundan boshlab 10 yil davomida amalda bo‘ladi va 2030-yil 31-dekabrgacha O‘zbekiston Respublikasi fuqarosining identifikatsiyalovchi ID-kartasi (keyingi o‘rinlarda — ID-karta) bilan bir qatorda O‘zbekiston Respublikasi hududida O‘zbekiston Respublikasining fuqaroligini va egasining shaxsini tasdiqlovchi asosiy hujjatdir.
 4. Pasport O‘zbekiston Respublikasi mulkidir va uning egasi O‘zbekiston Respublikasi himoyasidadir.
 5. O‘zbekiston Respublikasi Qurolli Kuchlari safiga muddatli harbiy xizmatni o‘tashga chaqirilgan fuqarolarning pasportlari mudofaa ishlari bo‘limlari tomonidan olib qo‘yiladi va xizmat tugagunicha saqlanadi. Muddatli harbiy xizmat tugagach mudofaa ishlari bo‘limlari bir oy muddat ichida fuqarolarga olib qo‘yilgan pasportlarini qaytarishlari shart.
 Kontrakt asosida harbiy xizmatga kirgan, oliy harbiy-ta’lim muassasalariga o‘qishga kirgan fuqarolarning pasportlari harbiy qismlarning va oliy harbiy-ta’lim muassasalarining kadrlar bo‘limlari tomonidan olib qo‘yilib, shtablarda saqlanadi.
 Harbiy xizmatchilarning vazirliklar va idoralarning tegishli bo‘linmalarida saqlanayotgan pasportlari amal qilish muddati tugagandan keyin belgilangan tartibda yo‘q qilish uchun ma’lumotlarni yig‘ish punktiga jo‘natiladi.
 6. Pasport blankasiga quyidagi asosiy ma’lumotlar kiritilgan bo‘lishi lozim: 
 pasportni bergan davlatning nomi;
 hujjatning nomi;
 hujjatning turi;
 pasportni bergan davlatning kodi;
 pasportning raqami;
 familiyasi, ismi, otasining ismi;
 millati;
 fuqaroligi;
 tug‘ilgan sanasi;
 tug‘ilgan joyi;
 jinsi;
 berilgan sanasi;
 kim tomonidan berilgani;
 personallashtiruvchi idora;
 amal qilish muddati tugaydigan sana;
 egasining raqamli surati;
 egasi haqidagi mashina o‘qiydigan ma’lumotlar.
 7. Chipga quyidagi ma’lumotlar kiritilgan bo‘lishi lozim: 
 pasport egasi to‘g‘risidagi biografik ma’lumotlar; 
 egasining raqamli surati;
 qo‘l barmoq izlari.
 8. Fuqaroning yozma arizasiga ko‘ra millati haqidagi yozuv faqat bir marta otasi yoki onasining millatiga o‘zgartirilishi mumkin.
 9. Pasportga:
 harbiy majburiyat to‘g‘risidagi;
 nikoh qayd etilganligi yoki bekor qilinganligi to‘g‘risidagi;
 xorijga chiqish biometrik pasporti berilganligi to‘g‘risidagi;
 O‘zbekiston Respublikasining Davlat chegarasidan o‘tish to‘g‘risidagi;
 konsullik ro‘yxatiga olingani yoki konsullik ro‘yxatidan chiqarilgani to‘g‘risidagi;
 ilgari qo‘yilgan qaydlarni bekor qilish to‘g‘risidagi ma’lumotlar kiritiladi.
 Pasportda egasining imzosi bo‘lishi lozim.
 Fuqarolarning roziligiga ko‘ra ularning pasportlariga pasport egasining qon guruhi va rezus mansubligi (faktori) to‘g‘risidagi ma’lumotlar kiritiladi.
 10. Pasportga:
 ichki ishlar organlari bo‘linmalari tomonidan — xorijga chiqish biometrik pasporti berilganligi, ilgari qo‘yilgan qaydlarni bekor qilish haqidagi;
 mudofaa ishlari bo‘limlari tomonidan — harbiy majburiyat to‘g‘risidagi;
 chegara nazorati bo‘linmalari tomonidan — O‘zbekiston Respublikasining Davlat chegarasidan o‘tganlik holati haqidagi va ilgari qo‘yilgan qaydlarni bekor qilish haqidagi;
 fuqarolik holatlari dalolatnomalarini yozish idoralari tomonidan — nikohni qayd etish va bekor qilish haqidagi;
 sog‘liqni saqlash muassasalari tomonidan — qon guruhi va rezus mansubligi (faktori) haqidagi;
 O‘zbekiston Respublikasining konsullik muassasalari tomonidan — konsullik ro‘yxatiga olish yoki konsullik ro‘yxatidan chiqarish haqidagi, nikohni qayd etish va bekor qilish haqidagi, ilgari qo‘yilgan qaydlarni bekor qilish haqidagi qaydlar kiritiladi.
 Pasportga ushbu Nizomda nazarda tutilmagan yozuvlar va qaydlarni kiritish taqiqlanadi.
 11. Pasport quyidagi hollarda ID-kartaga almashtiriladi:
 pasportning amal qilish muddati tugaganida; 
 familiyasi, ismi, otasining ismi, millati, tug‘ilgan sanasi o‘zgarganida;
 pasportdagi yozuvlarda noaniqliklar va xatolar mavjudligi aniqlanganida; 
 sud ajrimi bilan pasportning amal qilishi to‘xtatib turilganda;
 pasport blankasi yaroqsiz holga kelganida;
 pasport yo‘qotib qo‘yilganida.
 Ichki ishlar organlarining migratsiya va fuqarolikni rasmiylashtirish bo‘linmalari pasportning amal qilishi to‘xtatib turilganligi to‘g‘risidagi sud ajrimini O‘zbekiston Respublikasi Tashqi ishlar vazirligining Konsullik-huquqiy departamenti orqali O‘zbekiston Respublikasining xorijdagi konsullik muassasalariga ma’lumot uchun yuboradi.
 Fuqaro pasportining amal qilish muddati tugagandan so‘ng yoki familiyasi, ismi, otasining ismi, tug‘ilgan yili va millati o‘zgargandan so‘ng pasporti bir oy muddatda ID-kartaga almashtirishi lozim.
 12. Topib olingan pasport ichki ishlar organlariga yoki O‘zbekiston Respublikasining xorijdagi konsullik muassasasiga topshirilishi lozim.
 13. Vafot etgan shaxsning pasporti mavjud bo‘lgan taqdirda fuqarolik holati dalolatnomalarini yozish organiga topshiriladi va fuqarolik holati dalolatnomalarini yozish organi hujjatni yo‘q qilish maqsadida ma’lumotlarni yig‘ish punktiga yuboradi.
 Xorijda vafot etgan fuqaroning pasporti O‘zbekiston Respublikasining konsullik muassasasi tomonidan O‘zbekiston Respublikasi Tashqi ishlar vazirligiga jo‘natiladi. Ushbu vazirlik esa hujjatni yo‘q qilish uchun Ichki ishlar vazirligiga yuboradi.
 14. Hibsga olingan yoki ozodlikdan mahrum etishga hukm qilingan shaxsning pasporti tergovga qadar tekshiruv, surishtiruv, tergov organlari yoki sud tomonidan olib qo‘yiladi. Agar shaxs sudning hukmi bilan ozodlikdan mahrum etilsa, uning pasporti O‘zbekiston Respublikasi Ichki ishlar vazirligi Jazoni ijro etish departamentiga yuboriladi.
 Shaxs hibsdan ozod qilinganda yoki jazoni ijro etish muassasasidan ozod etilganida, unga pasporti tergovga qadar tekshiruv, surishtiruv, tergov organlari, sud yoxud jazoni ijro etish muassasasining ma’muriyati tomonidan qaytariladi.
 Hibsga olingan yoki ozodlikdan mahrum etishga hukm qilingan shaxslarning tergov, sud idoralarida yoki jazoni ijro etish muassasasi ma’muriyatida saqlanayotgan muddati o‘tgan pasportlari ushbu Nizomda belgilangan tartibda yo‘q qilish uchun ma’lumotlarni yig‘ish punktiga jo‘natiladi.
 15. Tekshirish, verifikatsiya (solishtirib o‘qish) jarayonida noaniqliklar yoki chegara (migratsiya) belgilari, xorijiy vizalar, ruxsatnoma yozuvlari qalbakilashtirilgani alomatlari aniqlangan, shuningdek belgilangan tartibda haqiqiy emas deb topilgan pasportlar tegishli vazirliklar va idoralarga jo‘natish uchun chegara nazorati bo‘linmalari tomonidan olib qo‘yilishi mumkin.
 16. Ushbu Nizomning 5 va 12 — 15-bandlarida nazarda tutilgan hollardan tashqari, fuqarolardan pasportlarini olib qo‘yish taqiqlanadi.
 17. Fuqaro pasportini ehtiyot qilib saqlashi shart.
 Pasportini yo‘qotib qo‘ygan fuqaro zudlik bilan o‘ziga qulay bo‘lgan ma’lumotlarni yig‘ish punktiga xabar berishi lozim, unga qonun hujjatlarida nazarda tutilgan tartibda va muddatlarda yangi ID-karta rasmiylashtirib beriladi.
 Vaqtincha xorijda bo‘lgan fuqarolar pasportini yo‘qotgan, pasporti yaroqsiz holga kelgan yoki uning amal qilish muddati tugagan hollarda O‘zbekiston Respublikasiga qaytish guvohnomasini olish uchun O‘zbekiston Respublikasining konsullik muassasasiga murojaat etadilar.
 Ichki ishlar organlarining migratsiya va fuqarolikni rasmiylashtirish bo‘linmalari pasportning amal qilishi to‘xtatib turilganligi to‘g‘risidagi sud ajrimini O‘zbekiston Respublikasi Tashqi ishlar vazirligining Konsullik-huquqiy departamenti orqali O‘zbekiston Respublikasining xorijdagi konsullik muassasalariga ma’lumot uchun yuboradi.
 18. O‘zbekiston Respublikasi fuqarolari, chet el fuqarolari va fuqaroligi bo‘lmagan shaxslarning pasportini yoki shaxsni tasdiqlovchi boshqa hujjatini yo‘qotganliklari haqidagi arizalari bo‘yicha ichki ishlar organlarining migratsiya va fuqarolikni rasmiylashtirish bo‘linmasi tomonidan tegishincha mazkur Nizomning 1 va 2-ilovalariga muvofiq belgilangan shakldagi ma’lumotnoma beriladi.
 19. Pasport yo‘qolganligi to‘g‘risidagi arizalar hisobga olish jurnalida O‘zbekiston Respublikasi Ichki ishlar vazirligi tomonidan o‘rnatilgan tartibda ro‘yxatga olinadi.
 20. Fuqarolar topilgan pasportlarni zudlik bilan ichki ishlar organlariga topshirishlari lozim.
 21. Topilgan pasportlarda oldingi yashash joyidan ro‘yxatdan chiqqanligi haqida shtamplar mavjud bo‘lsa, bunday pasportlar ularni bergan ichki ishlar organlariga yo‘q qilinish uchun yuboriladi.
 22. Pasport o‘g‘irlangan hollarda bu haqidagi arizalar jinoyat sodir etilgan joydagi yoki fuqaroning yashash joyidagi hududiy ichki ishlar organlarining navbatchilik qismlari xodimlari tomonidan qabul qilinadi. Bunday arizalar qabul qilinganligi haqida fuqarolarga ma’lumotnomalar beriladi va ular javobgarlikka tortilmaydi.
 Jazoni ijro etish muassasasida jazoni o‘tab chiqqan, tabiiy va texnogen xususiyatli favqulodda vaziyatlar, shu jumladan maishiy tusdagi ofatlar (turar joylarning yoki yashash uchun mo‘ljallanmagan joylarning yong‘ini, qulashi, transport vositalarining yonishi) yuz berganligi oqibatida pasporti yo‘qolganligi yoki yaroqsiz holga kelganligi to‘g‘risida ariza bilan murojaat etgan shaxslar ham javobgarlikka tortilmaydi. 
 Bunda, jazoni ijro etish muassasasida jazoni o‘tab chiqqan shaxs bu holatni tasdiqlovchi tegishli hujjatni arizaga ilova qiladi, tabiiy va texnogen xususiyatli favqulodda vaziyatlar, shu jumladan maishiy tusdagi ofatlar (turar joylarning yoki yashash uchun mo‘ljallanmagan joylarning yong‘ini, qulashi, transport vositalarining yonishi) yuz berganligi holatini tasdiqlash zarurati bo‘lganda, ichki ishlar organlarining migratsiya va fuqarolikni rasmiylashtirish bo‘limlari tomonidan so‘rov asosida qonunchilikda belgilangan vakolatli idoralardan ma’lumotnoma olinadi.
 Ichki ishlar organlarining muayyan yashash joyiga ega bo‘lmagan shaxslarni reabilitatsiya qilish markazlaridan ozod etilgan va pasportini yo‘qotgan shaxslarga mazkur Nizomning 1-ilovasiga muvofiq shakl bo‘yicha ma’lumotnoma beriladi.
 Bunday shaxslarga ID-karta berish masalalari ilgari hujjatlashtirilgan yoki so‘nggi doimiy yashash joyi bo‘yicha ro‘yxatdan o‘tgan yoxud vaqtincha turgan joyi bo‘yicha hisobga olingan joyidagi ichki ishlar organlari tomonidan, agar ular O‘zbekiston Respublikasi fuqarolari bo‘lsalar, ko‘rib chiqiladi.
 23. Agar fuqaro kelgan davlatida O‘zbekiston Respublikasining konsullik muassasasi bo‘lmasa, u O‘zbekiston Respublikasining mazkur davlat konsullik okrugiga kiradigan xorijdagi konsullik muassasasiga murojaat qiladi.
 24. O‘zbekiston Respublikasi fuqaroligini yo‘qotgan shaxs pasportini so‘nggi yashash joyidagi ichki ishlar organiga yoki turgan joyi bo‘yicha O‘zbekiston Respublikasining xorijdagi diplomatik vakolatxonasi yoxud konsullik muassasasiga topshirishi shart.
 25. Qidiruvda bo‘lgan ayblanuvchi yoki sudlanuvchi respublika hududida ushlangan taqdirda sud ajrimi bilan amal qilishi to‘xtatib turilgan pasport ichki ishlar organlari yoki chegara nazorati bo‘linmalari tomonidan ma’lumotlarni yig‘ish punktiga yo‘q qilish uchun jo‘natish maqsadida olib qo‘yiladi va unga pasporti olib qo‘yilganligi haqida dalolatnoma beriladi.
 26. Vaqtincha xorijda bo‘lgan pasportining amal qilishi to‘xtatib turilgan ayblanuvchi yoki sudlanuvchi O‘zbekiston Respublikasiga qaytish guvohnomasini olish uchun O‘zbekiston Respublikasining konsullik muassasasiga murojaat etganda uning pasporti olib qo‘yiladi va unga bu haqida dalolatnoma beriladi. Olib qo‘yilgan pasportni yo‘q qilish uchun O‘zbekiston Respublikasi Tashqi ishlar vazirligi orqali ma’lumotlarni yig‘ish punktiga yuboriladi.
 27. Sud ajrimi bilan pasportining amal qilishi to‘xtatib turilgan ayblanuvchiga yoki sudlanuvchiga ID-karta ma’lumotlarni yig‘ish punkti tomonidan qonunchilik hujjatlariga muvofiq rasmiylashtirib beriladi.
 28. Qonun hujjatlarida quyidagilar uchun javobgarlik belgilanadi:
 O‘zbekiston Respublikasi fuqarosining pasportsiz yoxud haqiqiy bo‘lmagan pasport bilan yashashi, pasportini qasddan yaroqsizlantirishi yoki uni ehtiyot qilib saqlamaganligi oqibatida yo‘qotib qo‘yganligi;
 fuqarolar tomonidan yo‘qolganligi to‘g‘risida ariza berilgan o‘z pasportlaridan, shuningdek, boshqa shaxslarga tegishli bo‘lgan pasportlardan g‘arazli maqsadlarda foydalanganligi;
 pasport tizimi qoidalariga rioya etish uchun mas’ul bo‘lgan shaxslar tomonidan shaxslarning shaxsini tasdiqlovchi hujjatlarsiz yashashiga yo‘l qo‘yilganligi, xuddi shuningdek fuqarolar tomonidan o‘z turar joylarida shaxslarning shaxsini tasdiqlovchi hujjatlarsiz, doimiy yashash va vaqtincha turgan joyi bo‘yicha ro‘yxatdan o‘tmasdan yashashiga yo‘l qo‘yilganligi;
 boshqa shaxsga tegishli bo‘lgan pasportni qonunga xilof ravishda olib qo‘yilganda yoki pasportni garov sifatida qabul qilinganda;
 chegara zonasiga kirish yoki bu zonada yashash, shuningdek fuqarolarning kirishi va bo‘lishi vaqtincha cheklangan joylarga kirish va bu joylarda bo‘lish qoidalarini buzish;
 g‘arazli maqsadlarda pasportni egallab olish, xuddi shuningdek, uni yo‘q qilish, yaroqsiz holga keltirish, yashirish.
 v) 2-ilovada: 
 12-bandning to‘rtinchi xatboshisi “guvohnomasi” so‘zidan keyin “yoki ID-kartasi” so‘zlari bilan to‘ldirilsin;
 30-band quyidagi tahrirda bayon etilsin:
 “30. Harakatlanish hujjatini berish uchun O‘zbekiston Respublikasining qonunchilik hujjatlarida belgilangan miqdorda davlat boji yoki konsullik yig‘imlari undiriladi.
 Jazoni ijro etish muassasasida jazoni o‘tab chiqqan, tabiiy va texnogen xususiyatli favqulodda vaziyatlar, shu jumladan maishiy tusdagi ofatlar (turar joylarning yoki yashash uchun mo‘ljallanmagan joylarning yong‘ini, qulashi, transport vositalarining yonishi) yuz berganligi oqibatida harakatlanish hujjati yo‘qolganligi yoki yaroqsiz holga kelganligi to‘g‘risida ariza bilan murojaat etgan shaxs javobgarlikka tortilmaydi.
 Bunda, jazoni ijro etish muassasasida jazoni o‘tab chiqqan shaxs bu holatni tasdiqlovchi tegishli hujjatni arizaga ilova qiladi, tabiiy va texnogen xususiyatli favqulodda vaziyatlar, shu jumladan maishiy tusdagi ofatlar (turar joylarning yoki yashash uchun mo‘ljallanmagan joylarning yong‘ini, qulashi, transport vositalarining yonishi) yuz berganligi holatini tasdiqlash zarurati bo‘lganda, ichki ishlar organlarining migratsiya va fuqarolikni rasmiylashtirish bo‘limlari tomonidan so‘rov asosida qonunchilik hujjatlarida belgilangan vakolatli idoralardan ma’lumotnoma olinadi”.
 3. O‘zbekiston Respublikasi Prezidentining 2017-yil 29-maydagi PF-5060-son Farmoni bilan tasdiqlangan O‘zbekiston Respublikasida siyosiy boshpana berish tartibi to‘g‘risidagi nizomda:
 a) 21-banddagi “yashash guvohnomasini” so‘zlari “identifikatsiyalovchi ID-kartani” so‘zlari bilan almashtirilsin;
 b) 2-ilovadagi “yashash guvohnomasini” so‘zlari “identifikatsiyalovchi ID-kartani” so‘zlari bilan almashtirilsin.
 4. O‘zbekiston Respublikasi Prezidentining 2019-yil 20-avgustdagi “Xorijda vaqtinchalik mehnat faoliyatini amalga oshirayotgan O‘zbekiston Respublikasi fuqarolari va ularning oila a’zolarini himoya qilish kafolatlarini yanada kuchaytirish choralari to‘g‘risida”gi PF-5785-son Farmoni 3-bandining ikkinchi xatboshisi “pasport” so‘zidan keyin “yoki identifikatsiyalovchi ID-karta” so‘zlari bilan to‘ldirilsin.
 5. O‘zbekiston Respublikasi Prezidentining 2020-yil 22-sentabrdagi “O‘zbekiston Respublikasida identifikatsiya ID-kartalarni joriy etish chora-tadbirlari to‘g‘risida”gi PF-6065-son Farmonida:
 a) 2-bandda:
 beshinchi xatboshi chiqarib tashlansin;
 oltinchi xatboshi beshinchi xatboshi deb hisoblansin;
 b) 1-ilovada:
 9-bandda:
 o‘n birinchi xatboshidagi “ariza kelib tushgan kundan boshlab besh” so‘zlari “elektron talabnoma shakllantirilgan kundan boshlab bir” so‘zlari bilan almashtirilsin;
 o‘n ikkinchi xatboshi quyidagi tahrirda bayon etilsin:
 “Fuqaro ID-kartani yo‘qotgan taqdirda o‘ziga qulay bo‘lgan ma’lumotlarni yig‘ish punktiga murojaat etadi. Yangi ID-karta belgilangan tartibda ID-karta yo‘qolganligi haqida ariza kelib tushgan kundan boshlab bir ish kunida beriladi”;
 quyidagi mazmundagi o‘n uchinchi xatboshi bilan to‘ldirilsin:
 “Chipga millati haqidagi yozuv ota-onaning millatiga muvofiq yoziladi. Agar ota-onalar turli millatga mansub bo‘lishsa, birinchi marta ID-karta berilayotganda fuqaroning xohishiga qarab otasining yoki onasining millati yoziladi. Keyinchalik, fuqaroning yozma arizasiga ko‘ra millati haqidagi yozuv faqat bir marta otasi yoki onasining millatiga o‘zgartirilishi mumkin”;
 10-band quyidagi tahrirda bayon etilsin:
 “10. Fuqaro ID-kartasi amal qilish muddati tugaganda va tegishli yoshga to‘lgandan so‘ng yoki familiyasi, ismi, otasining ismi, tug‘ilgan yili va millati o‘zgargandan so‘ng bir oy muddatda ID-karta olish uchun murojaat qilishi lozim”;
 11-bandning birinchi xatboshisi quyidagi tahrirda bayon etilsin:
 “11. Fuqaro ID-karta olish uchun o‘ziga qulay bo‘lgan ma’lumotlarni yig‘ish punktiga quyidagilarni taqdim etadi:”;
 quyidagi mazmundagi 202 va 203-bandlar bilan to‘ldirilsin:
 202. Sud ajrimi bilan pasportining amal qilishi to‘xtatib turilgan ayblanuvchiga yoki sudlanuvchiga ID-kartasi ma’lumotlarni yig‘ish punkti tomonidan hujjatlar taqdim etilgan kundan boshlab o‘n kun ichida beriladi.
 Arizani ko‘rib chiqish muddati O‘zbekiston Respublikasining qonunchilik hujjatlariga muvofiq uzaytirilishi mumkin.
 ID-karta olish uchun quyidagi hujjatlar taqdim etiladi:
 belgilangan shakldagi ariza;
 protsessual majburlov chorasi bekor qilinganligi haqidagi tasdiqlangan qaror nusxasi.
 Davlat boji to‘langanligi axborot tizimlari orqali tekshiriladi.
 Sud ajrimi bilan pasportining amal qilishi to‘xtatib turilgan ayblanuvchi yoki sudlanuvchi pasport tizimi qoidalarini buzganlik uchun ma’muriy javobgarlikka tortilmaydi.
 203. Tergov hibsxonalari yoki vaqtincha saqlash hibsxonalarida saqlanayotgan shaxsga yangi ID-kartani rasmiylashtirish ushbu shaxslar saqlanayotgan joyga borgan holda amalga oshiriladi”;
 25-bandda:
 birinchi xatboshidagi “bosh boshqarmasiga” so‘zlari “departamentiga” so‘zi bilan almashtirilsin;
 quyidagi mazmundagi to‘rtinchi xatboshi bilan to‘ldirilsin:
 “Ichki ishlar organlarining muayyan yashash joyiga ega bo‘lmagan shaxslarni reabilitatsiya qilish markazlaridan ozod etilgan va pasporti yoki ID-kartasini yo‘qotgan shaxslarga ID-karta berish masalalari ilgari hujjatlashtirilgan yoki so‘nggi doimiy yashash joyi bo‘yicha ro‘yxatdan o‘tgan joyidagi yoxud vaqtincha turgan joyi bo‘yicha hisobga olingan ichki ishlar organlari tomonidan, agar ular O‘zbekiston Respublikasi fuqarolari bo‘lsalar, ko‘rib chiqiladi”;
 28-band quyidagi tahrirda bayon etilsin:
 “28. Fuqaro ID-kartani olish yoki almashtirish yuzasidan o‘z vaqtida murojaat qilmasligi, uni yaroqsiz holga keltirishi, yo‘qotib qo‘yishi, shuningdek, boshqa shaxsga tegishli bo‘lgan ID-kartani qonunga xilof ravishda olib qo‘yish, ID-kartadan g‘arazli maqsadlarda foydalanish, uni yo‘q qilish, yaroqsiz holatga keltirish yoki yashirish uchun O‘zbekiston Respublikasi qonunchiligiga asosan javobgarlik belgilanadi”;
 29-band quyidagi tahrirda bayon etilsin:
 “29. Jazoni ijro etish muassasasida jazoni o‘tab chiqqan, tabiiy va texnogen xususiyatli favqulodda vaziyatlar, shu jumladan maishiy tusdagi ofatlar (turar joylarning yoki yashash uchun mo‘ljallanmagan joylarning yong‘ini, qulashi, transport vositalarining yonishi) yuz berganligi oqibatida ID-karta yo‘qolganligi yoki yaroqsiz holga kelganligi to‘g‘risida ariza bilan murojaat etgan shaxs javobgarlikka tortilmaydi.
 Bunda, jazoni ijro etish muassasasida jazoni o‘tab chiqqan shaxs bu holatni tasdiqlovchi tegishli hujjatni taqdim etadi, tabiiy va texnogen xususiyatli favqulodda vaziyatlar, shu jumladan maishiy tusdagi ofatlar (turar joylarning yoki yashash uchun mo‘ljallanmagan joylarning yong‘ini, qulashi, transport vositalarining yonishi) yuz berganligi holatini tasdiqlash zarurati bo‘lganda, ichki ishlar organlarining migratsiya va fuqarolikni rasmiylashtirish bo‘limlari tomonidan so‘rov asosida qonunchilikda belgilangan vakolatli idoralardan ma’lumotnoma olinadi.
 ID-karta o‘g‘irlangan hollarda bu haqidagi arizalar jinoyat sodir etilgan joydagi yoki fuqaroning yashash joyidagi hududiy ichki ishlar organlarining navbatchilik qismlari xodimlari tomonidan qabul qilinadi. Bunday arizalar qabul qilinganligi haqida fuqarolarga ma’lumotnomalar beriladi va ular javobgarlikka tortilmaydi”;
 v) 2-ilovada:
 31 va 32-bandlar quyidagi tahrirda bayon etilsin:
 “31. O‘zbekiston Respublikasida doimiy ro‘yxatga olingan chet el fuqarosi va fuqaroligi bo‘lmagan shaxs ID-kartani olish yoki almashtirish yuzasidan o‘z vaqtida murojaat qilmasligi, uni yaroqsiz holga keltirishi, yo‘qotib qo‘yishi, shuningdek, boshqa shaxsga tegishli bo‘lgan ID-kartani qonunga xilof ravishda olib qo‘yish, ID-kartadan g‘arazli maqsadlarda foydalanish, uni yo‘q qilish, yaroqsiz holatga keltirish yoki yashirish uchun O‘zbekiston Respublikasi qonunchiligiga asosan javobgarlik belgilanadi.
 32. Jazoni ijro etish muassasasida jazoni o‘tab chiqqan, tabiiy va texnogen xususiyatli favqulodda vaziyatlar, shu jumladan maishiy tusdagi ofatlar (turar joylarning yoki yashash uchun mo‘ljallanmagan joylarning yong‘ini, qulashi, transport vositalarining yonishi) yuz berganligi oqibatida ID-kartasi yo‘qolganligi yoki yaroqsiz holga kelganligi to‘g‘risida murojaat etgan shaxs javobgarlikka tortilmaydi.
 Bunda, jazoni ijro etish muassasasida jazoni o‘tab chiqqan shaxs bu holatni tasdiqlovchi tegishli hujjatni taqdim etadi, tabiiy va texnogen xususiyatli favqulodda vaziyatlar, shu jumladan maishiy tusdagi ofatlar (turar joylarning yoki yashash uchun mo‘ljallanmagan joylarning yong‘ini, qulashi, transport vositalarining yonishi) yuz berganligi holatini tasdiqlash zarurati bo‘lganda, ichki ishlar organlarining migratsiya va fuqarolikni rasmiylashtirish bo‘limlari tomonidan so‘rov asosida qonunchilikda belgilangan vakolatli idoralardan ma’lumotnoma olinadi.
 Chet el fuqarosi va fuqaroligi bo‘lmagan shaxs ID-kartasi o‘g‘irlangan hollarda bu haqidagi arizalar jinoyat sodir etilgan joydagi yoki chet el fuqarosi va fuqaroligi bo‘lmagan shaxsning yashash joyidagi hududiy ichki ishlar organlarining navbatchilik qismlari xodimlari tomonidan qabul qilinadi. Bunday arizalar qabul qilinganligi haqida chet el fuqarosi va fuqaroligi bo‘lmagan shaxslarga ma’lumotnomalar beriladi va ular javobgarlikka tortilmaydi”.
 6. O‘zbekiston Respublikasi Prezidentining 2017-yil 11-iyuldagi PQ-3126-son qarori bilan tasdiqlangan O‘zbekiston Respublikasi Ichki ishlar vazirligining Migratsiya va fuqarolikni rasmiylashtirish bosh boshqarmasi to‘g‘risidagi nizomning 6-bandida:
 a) “a” kichik bandning oltinchi xatboshisi “pasporti” so‘zidan keyin “yoki identifikatsiyalovchi ID-karta” so‘zlari bilan to‘ldirilsin;
 b) “v” kichik bandning to‘qqizinchi xatboshisi quyidagi tahrirda bayon etilsin:
 “respublikada va xorijda yo‘qolgan pasport yoki identifikatsiyalovchi ID-kartalarning, qonunchilik hujjatlarida nazarda tutilgan hollarda bekor qilingan pasport yoki identifikatsiyalovchi ID-kartalarning yagona ma’lumotlar bazasini yuritish”;
 v) “g” kichik bandning to‘rtinchi xatboshisi “pasport” so‘zidan keyin “yoki identifikatsiyalovchi ID-karta” so‘zlari bilan to‘ldirilsin.
 7. O‘zbekiston Respublikasi Prezidentining 2017-yil 29-noyabrdagi PQ-3413-son qarori bilan tasdiqlangan Ichki ishlar organlarida xizmatni o‘tash tartibi to‘g‘risidagi nizomning 7-bandida:
 a) uchinchi xatboshi quyidagi tahrirda bayon etilsin:
 “pasport yoki identifikatsiyalovchi ID-karta ma’lumotlari”;
 b) oltinchi xatboshi quyidagi tahrirda bayon etilsin:
 “qarindoshlarining (ota-ona, er-xotin, farzandlar, aka-ukalar, opa-singillar, shuningdek er-xotinlarning ota-onalari, aka-ukalari, opa-singillari) pasport yoki identifikatsiyalovchi ID-karta ma’lumotlari, nikoh qayd etilganligi yoki bekor qilinganligi, nogironlik (agar mavjud bo‘lsa), qarindoshlarining o‘limi haqidagi guvohnomalar ma’lumotlari”.
 8. O‘zbekiston Respublikasi Prezidentining 2018-yil 25-maydagi “Nizolarning oldini olishga qaratilgan institut sifatida notariat tizimini yanada takomillashtirish chora-tadbirlari to‘g‘risida”gi PQ-3741-son qarorida:
 a) 4-bandning ikkinchi xatboshisidagi “pasportdagi” so‘zi “pasport yoki identifikatsiyalovchi ID-kartadagi” so‘zlari bilan almashtirilsin;
 b) 1-ilovada:
 1-pozitsiyaning “Qo‘shimcha xizmatlar nomi” ustuni “pasport” so‘zidan keyin “yoki identifikatsiyalovchi ID-karta” so‘zlari bilan to‘ldirilsin;
 2-pozitsiyaning “Qo‘shimcha xizmatlar nomi” ustuni quyidagi tahrirda bayon etilsin: 
 “Biometrik hamda pasport yoki identifikatsiyalovchi ID-karta ma’lumotlarini tekshirish (F.I.O., foto, barmoq izlari, pasport yoki identifikatsiyalovchi ID-karta seriyasi va raqami, taqdim etgan organ, berilgan sana, jismoniy shaxsning shaxsiy identifikatsiya raqami)”.
 9. O‘zbekiston Respublikasi Prezidentining 2018-yil 19-iyuldagi “O‘zbekiston Respublikasi bojxona hududiga jismoniy shaxslar nomiga xalqaro pochta va kuryerlik jo‘natmalari orqali kelayotgan tovarlar nazoratini ta’minlash chora-tadbirlari to‘g‘risida”gi PQ-3873-son qaroriga 1-ilovaning 3-bandi “pasport” so‘zidan keyin “yoki identifikatsiyalovchi ID-karta” so‘zlari bilan to‘ldirilsin.
 10. O‘zbekiston Respublikasi Prezidentining 2018-yil 28-avgustdagi “Chet el fuqarolari va fuqaroligi bo‘lmagan shaxslarni doimiy yashash joyi va vaqtincha turgan joyi bo‘yicha ro‘yxatga olish tartibini takomillashtirish chora-tadbirlari to‘g‘risida”gi PQ-3924-son qaroriga ilovaning 5-bandi quyidagi tahrirda bayon etilsin:
 “5. Ota-onalari bo‘lmagan voyaga yetmagan tug‘ishgan aka-ukalar va opa-singillar, shuningdek, mehnatga qobiliyatsiz bo‘lgan hamda o‘z oilasi bo‘lmagan voyaga yetgan tug‘ishgan aka-uka va opa-singillar — o‘zlarining tug‘ishgan aka-uka yoki opa-singillari doimiy ro‘yxatga olingan uy-joy maydoniga”.
 11. O‘zbekiston Respublikasi Prezidentining 2018-yil 25-dekabrdagi PQ-4076-son qarori bilan tasdiqlangan O‘zbekiston Respublikasi Qurolli Kuchlarida tinchlik va urush davrida tibbiy ko‘rikdan o‘tkazish to‘g‘risidagi nizomning 104-bandi uchinchi xatboshisi quyidagi tahrirda bayon etilsin:
 “shaxsini tasdiqlovchi hujjat ma’lumotlari (pasport yoki identifikatsiyalovchi ID-karta, harbiy guvohnoma)”.
 12. O‘zbekiston Respublikasi Prezidentining 2018-yil 26-dekabrdagi PQ-4079-son qarori bilan tasdiqlangan O‘zbekiston Respublikasi fuqarolarining xorijga chiqish tartibi to‘g‘risidagi nizomda:
 a) 2-bandning o‘n beshinchi xatboshisi “ichki ishlar organlarining migratsiya va fuqarolikni rasmiylashtirish bo‘linmalari,” so‘zlaridan keyin “Adliya vazirligining davlat xizmatlari markazlari,” so‘zlari bilan to‘ldirilsin;
 b) 49-bandda:
 ikkinchi xatboshi chiqarib tashlansin;
 uchinchi — oltinchi xatboshilar tegishincha ikkinchi — beshinchi xatboshilar deb hisoblansin;
 v) quyidagi mazmundagi 50-band bilan to‘ldirilsin:
 “50. Jazoni ijro etish muassasasida jazoni o‘tab chiqqan, tabiiy va texnogen xususiyatli favqulodda vaziyatlar, shu jumladan maishiy tusdagi ofatlar (turar joylarning yoki yashash uchun mo‘ljallanmagan joylarning yong‘ini, qulashi, transport vositalarining yonishi) yuz berganligi oqibatida xorijga chiqish biometrik pasporti yo‘qolganligi yoki yaroqsiz holga kelganligi to‘g‘risida murojaat etgan shaxs javobgarlikka tortilmaydi.
 Bunda, jazoni ijro etish muassasasida jazoni o‘tab chiqqan shaxs bu holatni tasdiqlovchi tegishli hujjatni taqdim etadi, tabiiy va texnogen xususiyatli favqulodda vaziyatlar, shu jumladan maishiy tusdagi ofatlar (turar joylarning yoki yashash uchun mo‘ljallanmagan joylarning yong‘ini, qulashi, transport vositalarining yonishi) yuz berganligi holatini tasdiqlash zarurati bo‘lganda, ichki ishlar organlarining migratsiya va fuqarolikni rasmiylashtirish bo‘limlari tomonidan so‘rov asosida qonunchilikda belgilangan vakolatli idoralardan ma’lumotnoma olinadi”.
 13. O‘zbekiston Respublikasi Prezidentining 2019-yil 12-sentabrdagi PQ-4447-son qarori bilan tasdiqlangan O‘zbekiston Respublikasi fuqarolarining harbiy xizmatni o‘tash tartibi to‘g‘risidagi nizomda:
 a) 52-banddagi shaxsni tasdiqlovchi hujjat (pasport, harbiy guvohnoma) nusxasi” so‘zlari “shaxsni tasdiqlovchi hujjat ma’lumotlari (pasport yoki identifikatsiyalovchi ID-karta, harbiy guvohnoma)” so‘zlari bilan almashtirilsin;
 b) 4-ilovada:
 kirish qismi “pasporti” so‘zidan keyin “yoki identifikatsiyalovchi ID-kartasi” so‘zlari bilan to‘ldirilsin;
 2.2-banddagi “e” kichik band “pasport” so‘zidan keyin “yoki identifikatsiyalovchi ID-karta” so‘zlari bilan to‘ldirilsin.
 14. O‘zbekiston Respublikasi Prezidentining 2019-yil 31-oktabrdagi “Yagona milliy mehnat tizimi” idoralararo dasturiy-apparat kompleksini joriy qilish chora-tadbirlari to‘g‘risida”gi PQ-4502-son qaroriga 1-ilovaning 4-pozitsiyasi “Ma’lumotlar nomi” ustunidagi “Fuqaro pasporti berilgan sana” va “Fuqaro pasportini bergan organ nomi” so‘zlari tegishincha “Fuqaro pasporti yoki identifikatsiyalovchi ID-kartasi berilgan sana” va “Fuqaro pasportini yoki identifikatsiyalovchi ID-kartasini bergan organ nomi” so‘zlari bilan almashtirilsin.